今日專登落元朗嘅，3點幾仲未食晏要揾食咯，想快有得食唔使等位，想起平靚正之選。。。回味館！天氣熱當然係要補充水分流失，所以點湯飯跟中湯蠔仔肉碎湯泡飯搭個青紅蘿蔔菜乾湯第一時間飲啖個中湯先，嗯。。。其實正常味，無乜特別。再來就開波啦，呷一啖蠔仔湯，出事囉！好鮮味呀！湯底好濃郁，好勁蠔鮮味，覺得疑似用魚湯托底！加埋少許冬菜、唐芹、薑片，個湯嘅味道即時Rich爆，蠔仔同肉碎都份量唔少，仲有幾粒杞子做點綴，大廚真心有heart！